Na temelju članka 49. Statuta Grada Gospića („Službeni vjesnik Grada Gospića“ br. 7/09, 5/10, 7/10, 1/12, 2/13, 3/13 – p.t., 7/15, 1/18, 3/20, 1/21), članka 4. i članka 7. stavka 1. Pravilnika o stipendiranju učenika i studenata s područja Grada Gospića („Službeni vjesnik Grada Gospića“ br. 10/18, 10/19, 7/23), Gradonačelnik Grada Gospića dana 10. studenoga 2023. godine, donosi

**O D L U K U**

**o utvrđivanju Liste deficitarnih zanimanja za koja Grad Gospić dodjeljuje stipendije za školsku/akademsku 2023./2024. godinu te broj i iznos stipendije**

**I.**

Utvrđuje se Lista deficitarnih zanimanja za dodjelu stipendija Grada Gospića za školsku/akademsku godinu 2023./2024. kako slijedi:

**Trogodišnji srednjoškolski:**

* Dimnjačar/dimnjačarka,
* Pekar/pekarica,
* Mesar/mesarica,
* Tesar/tesarica,
* Kuhar/kuharica,
* Konobar/konobarica,
* Zidar/zidarica,
* Električar/električarka,
* Vodoinstalater/vodoinstalaterka.

**Četverogodišnji ili petogodišnji srednjoškolski:**

* Građevinski tehničar/građevinska tehničarka,
* Tehničar/tehničarka geodezije i geoinformatike,
* Medicinska sestra/tehničar opće zdravstvene njege,
* Farmaceutski tehničar/farmaceutska tehničarka.

**Stručni studij:**

* Sestrinstvo,
* Predškolski odgoj,
* Elektrotehnika,
* Mehatronika.

**Sveučilišni studij:**

* Medicina,
* Logopedija,
* Mehatronika,
* Fizika,
* Kemija,
* Građevinarstvo,
* Medicinska biokemija,
* Biologija,
* Elektrotehnika,
* Strojarstvo.

U školskoj/akademskoj godini 2023./2024. Grad Gospić, temeljem preporuka obrazovne upisne politike i politike stipendiranja za područje Grada Gospića utvrđene od strane Hrvatskog zavoda za zapošljavanje neće stipendirati slijedeće srednjoškolske/studijske programe:

**Četverogodišnji srednjoškolski:**

* Ekonomist/ekonomistica,
* Tehničar/tehničarka za računalstvo.

**Stručni studij:**

* Ekonomija, smjer Poduzetništvo,
* Cestovni promet.

**Sveučilišni studij:**

* Učiteljski studij

**II.**

**U školskoj/akademskoj 2023./2024. godini dodijelit će se ukupno** 30 stipendija i to 10 za učenike srednjih škola i 20 za studente.

Visina mjesečne stipendije iznosi:

* za učenike srednjih škola koji se školuju na području Grada Gospića 53,09 eura/400,00 kn,
* za učenike srednjih škola koji se školuju izvan područja Grada Gospića 79,63 eura/600,00 kn,
* za studente koji se školuju na području Grada Gospića 79,63 eura/600,00 kn,
* za studente koji se školuju izvan područja Grada Gospića 119,45 eura/900,00 kn.

**III.**

Ova Odluka stupa na snagu dan nakon dana donošenja, a objavit će se u „Službenom vjesniku Grada Gospića“.

KLASA: 604-01/23-01/2

URBROJ: 2125-1-02-23-03

## Gospić, 10. studenoga 2023. godine

GRADONAČELNIK GRADA GOSPIĆA

Karlo Starčević, v.r.